Lukas 8:4-9 Die Here Jesus vertel ’n gelykenis waarin ons lees hoe die boer saai. Dit is duidelik dat die saad wat hy saai goed is. Die boer saai orals. Waar Hy kom daar saai Hy die saad. Dit is wat Christus self doen as Hy op aarde is. Ons lees van Hom in Matt. 4:23: “En Jesus het deur die hele Galilea rondgegaan en in die sinagoges geleer en die evangelie van die koninkryk verkondig en elke siekte en elke kwaal onder die volk genees.”
Christus saai, Hy leer die mense, Hy verkondig die evangelie. Hy wys dat Sy koninkyk ’n koninkryk sal wees waarin al die gevolge van die sondes vir altyd verdwyn het. ’n Mens kom hierdie koninkryk binne deur die geloof. Christus saai, later saai die predikers van die evangelie in Sy opdrag. As dit goed is saai hulle orals. Dit is nie aan ons om te bepaal by wie die saai tot regte geloof sal lei nie. Ons moet hierin juis die voorbeeld van ons Heiland volg. Hy het gesaai ook onder hoere en tollenaars. Laat ons dit ook doen want as ons in ons eie hart kyk is ons van onsself niet beter as hulle nie. Laat ons orals saai en bid dat die vrug daarvan bekering en geloof sal wees.
Mense wat hierna nie luister vanuit liefde vir de HERE en Sy Woord gaan die geestelike betekenis van die gelykenis nie verstaan nie. Die verstaan daarvan het alles te doen met hoe ’n mens met Christus wil lewe. Die geheime van die koninkryk van God verstaan ’n mens net, hoe eenvoudig ook verkondig, as jy vra om die Gees wat jou daarby lei.
Lukas 8:10 ’n Laaste opmerking by hierdie vers. Wat is die ‘verborgenhede of geheime’ van die Koninkryk? Gaan dit hier om iets wat geheimsinnig is? Nee! Dit gaan juis om dinge wat die HERE vir ons geopenbaar het. Om dinge wat ons nie uit onsself weet en bedink nie maar wat die HERE ons gewys het.
’n Voorbeeld daarvan is die kom van Christus as die Verlosser.... Ons lees daarvan in 1 Tim 3:16: “En, onteenseglik, die verborgenheid van die godsaligheid is groot: God is geopenbaar in die vlees, is geregverdig in die Gees, het verskyn aan engele, is verkondig onder die heidene, is geglo in die wêreld, is opgeneem in heerlikheid.”
Jy ontdek die heerlike verborgenhede van die Koninkryk as jy die evangelie aanneem. As jy met Christus as jou Redder en God leef. Dan het jy nie net gehoor van die verborgenhede van die Koninkryk nie maar leef jy daarin. Dan sien jy en ervaar jy die geweldige reddende waarde van die verborgenhede. Omdat jy dan die Koninkryk van Christus deur geloof binnegegaan het.
Lukas 8:12 Die saad word gesaai. Die Woord word verkondig. Die Woord word op verskillende maniere ontvang. ’n Deel van die saad val op harde grond. Dit moet ons nie verbaas nie. Ons moet bedink dat in daardie tyd daar paadjies deur die lande geloop het. Dit was smal voetpaadjes. As die boer die saad vanuit sy sak oor die land gegooi het, het dit ook daar geval.
Die saad wat daar gekom het, het nie ontkiem nie. Die voëls het dit weggepik. Dit is die beeld van die verkondiging van die Woord wat kom tot mense wat niks van die evangelie wil weet nie. Hulle is hard. Hulle hart het ’n afkeer van die evangelie. Hulle leef vir hulleself. Dan dink ek aan Lameg wat homself so sterk en magtig vind. Hy neem 2 vroue en roep uit: “Vroue van Lameg, luister na my woord! Voorwaar, ek slaan ’n man dood wat my wond en ’n seun wat my kwes.” Gen. 6:23
Lukas 8:12 Ons lees in ons teks dat daar hoorders is. Dit gaan hier dus nie om net die uitspreek van die Woord sonder dat mense dit hoor nie. Mense hoor regtig wat vertel word. Jy sien nou wat die duiwel graag doen. Hy wil daarvoor sorg dat die evangelie die hart van die mens nie bereik nie. Hy wil bevorder dat by mense die verkondiging van God se Woord by die een oor in en by die ander oor uitgaan.
Die duiwel hou daarvan as ons deur die vermaak van die wêreld in beslag geneem word. As ons aandag en ons hart gerig is op die mense wat deur die wêreld van vermaak in die kollig staan. As jy daar jou hart opgesit het, is die kans groot dat jy die Woord hoor maar nie tot jou laat deurdring nie. Jy is te besig met die dinge van die wêreld. Jy hoor die evangelie maar dit het geen invloed op jou lewe nie. Hoe belangrik is dit dat ons die duiwel nie hierdie kans gee nie. Laat ons met ons hart gerig wees op wat die Here Jesus sê in Matt 22:37: “Jy moet die Here jou God liefhê met jou hele hart”.
Hoe leer jy dit? Deur een en al oor vir die HERE en Sy Woord te wees. Dit wil die Hemelvader ook jou op die gebed gee. ’n Hart wat deur die werk van de Gees wil luister en leef van die evangelie.
Dit is ’n manier van versoeking. Jy voel dat die volg van Christus jou ook gaan seer maak. Dit neem dan die blydskap by jou weg as jy nie regtig in Christus as jou Verlosser vasgegroei geraak het nie. ’n Voorbeeld van iemand wat in hierdie omstandighede in Christus gewortel geraak het as sy groot vreugde is Moses. Ons lees van hom in Hebr 11:”Deur die geloof het Moses, toe hy grootgeword het, geweier om die seun van farao se dogter genoem te word, omdat hy verkies het liewer sleg behandel te word saam met die volk van God as om ’n tyd lank die genot van die sonde te hê, en die smaad van Christus groter rykdom geag het as die skatte van Egipte, want hy het uitgesien na die beloning.’ Vs 24-26
Lukas 8:13 ’n Prediker roep die mense op om vir Jesus te kies. Hy doen dit op ’n baie indringende manier. Jy voel die druk wat met sy woorde saamkom. Dit is ’n prediker wat dit baie goed kan doen. Jy moet nou vir Jesus kies, sê hy. Mense kom vorentoe en sê: Ek kies vir ‘n lewe waarin Jesus ons Heer is. Die voorganger is bly en doop dadelik hierdie mense. In die weke wat kom is die mense baie bly met hulle keuse. Van hulle kry na ’n paar maande verantwoordelike poste in die gemeente. Dit is dinge wat gebeur.
Nogtans is dit nie verstandig en goed nie. Dit is belangrik om van die Here Jesus die les te leer om eers verder onderwys te gee. Om te sien of die eerste entousiaste begin ook regtig die geloof is soos die HERE dit wil. Laat mense eers meer van die Skrif en die lewe sien. Dan kan ’n mens raaksien of dit die geloof is waarin mense regtig Christus wil volg. Ons lees daarvan ook as Paulus later oor die ampsdraer word die volgende skryf: “Hy moet nie ’n nuweling wees nie, sodat hy nie verwaand word en in dieselfde oordeel as die duiwel val nie.” 1 Tim 3:6
Ek dink dat baie van ons periodes ken waarin die lewe met Christus minder word. Dit is asof die Woord van die HERE nie so helder praat nie. Dit is asof jy langsamerhand minder van die lewe met Christus voel. Sonder dat jy dit regtig raaksien begin ander dinge in jou lewe so belangrik word dat die bewustelike leef met de HERE minder word. Dit kan verskillende oorsake hê. Ek kom daarop die volgende dae terug.
Die groot ding is dat jy op ’n sekere oomblik raaksien dat iets met jou gebeur het. Dan het die tyd gekom om ’n besluit te neem. Jy sien raak dat jy al minder tyd met die HERE deurbring en daarom spreek die lewe met Christus jou nie meer so aan nie. Jy is met jou hart dikwels by ander dinge. Om dan nie jou God en Redder kwyt te raak nie moet die besluit wees om weer jou tyd en hart vir de HERE te gee. Om regtig tyd te neem om na Hom te luister en in die gebed Hom te soek.
Lukas 8:14 Jy is baie besig. Baie dinge in jou lewe vra om daaraan aandag te gee. Ek praat nou nie van klein dingetjies nie. Jy het regtig sorge. Die geld is dalk min en jy moet baie moeite doen om genoeg kos vir jou gesin te kan kry. Jy voel dat jy orals na winskopies moet soek. Dit vra baie van jou tyd.
Nogtans moet ons pasop dat dit ons nie so in beslag neem dat ons nie meer die HERE regtig soek nie. Dan verloor ons naamlik die belangrikste en kosbaarste wat ons het die redding deur Christus. Hy en die verlossing wat Hy verdien het is meer as al die sorge saam op hierdie wêreld. Daarom kan die Here Jesus self ook sê: “Daarom sê Ek vir julle: Moet julle nie bekommer oor julle lewe, oor wat julle moet eet of drink nie, of oor julle liggaam, oor wat julle moet aantrek nie. Is die lewe nie belangriker as kos en die liggaam as klere nie?” Matt 6:25
Lukas 8:14 Wat doen egte sorge met jou? Dit kan wees dat jy onregverdig behandel word. Dit kan wees dat jy vir groot finansiele probleme staan? Dit kan wees dat jy sorge ken vanweë siekte, vanweë jou kinders of juis om jou ouers of vriende. Jy doen alles om dinge op te los. Dit vra baie tyd en energie van jou. Dit kan baie nodig en goed wees.
Nogtans is dit belangrik om vir jou die vraag te vra wat doen hierdie sorge met my? Sorg dit daarvoor dat jy jou in jouself terugtrek, dat jy ontevrede raak? Sorg dit daarvoor dat jy net op jou eie krag of op wat mense vir jou kan doen gaan fokus?
Hoe belangrik is dit dan om dop te hou dat jy juis in jou sorge die HERE so nodig het. Hy is dit die juis in jou sorge daarvoor wil sorg dat jy verder dan die sorge kan kyk. Dat die sorge nie dit is waarin jy hoef vas te kyk nie. Dit is so belangrik om juis in jou sorge dit by Hom te soek. Om te weet dat Hy juis dan vir jou als die Hemelvader wil en sal sorg. Dit laat my dink aan Psalm 55: “Werp jou sorg op die HERE, en Hy sal jou onderhou; Hy sal nooit die regverdige laat wankel nie.” Vs 23
Laat die sorge van die lewe jou by die HERE bring. Dan kry die sorge nooit die laaste woord nie. Dan verstik hulle nie die evangelie in jou lewe nie.
Lukas 8:14 ’n Mens mag van die lewe geniet. God se skepping is regtig so mooi! So wonderlik. Ons word deur die Gees ook opgeroep om te geniet. Ek dink dan o.a. aan wat ons in Prediker 11 lees: “Verbly jou, o jongeling, in jou jeug en laat jou hart jou vrolik maak in die dae van jou jonkheid; en wandel in die weë van jou hart en in die aanskouing van jou oë; maar weet dat God jou oor al hierdie dinge in die gerig sal bring.” Vs 9
’n Mens sien hier dat die HERE ons graag laat geniet. Die belangrijke is dat ons by die geniet nie die HERE vergeet nie. As ons dit doen gaan ons geniet van dinge wat nie goed is nie. Dan kom deur ons geniet juis Sy oordeel oor ons lewe. Dit is ook so dat ons moet leer om nie in die geniet van dinge op hierdie wêreld op te gaan nie. Al is dit dan dinge wat goed is maar ons leef net daarvoor dan verloor ons die lewe met Christus as ons Redder. Dit gaan daarom dat ook die geniet in ons lewe juis ’n plek kry in die hele lewe in diepe liefde en eerbied vir die HERE. Dan verstik dit die saad van die evangelie nie in ons lewe nie. ’n Wonderlike leidraad hierby is 1 Tim 4:4,5: “Want alles wat deur God geskape is, is goed, en niks is verwerplik as dit met danksegging ontvang word; want dit word geheilig deur die woord van God en die gebed.”
Lukas 8:14 Hoe belangrik is dit dat die saad van die evangelie in goeie grond val. Ons sien hier ons eie verantwoordelikheid. Dit gaan daarom hoe ons elke dag weer na die stem van die HERE luister. Dit begin met ’n hart dat wil luister. ’n Hart dat in die eerste plek regtig wil luister en ondersoek wat vir jou gesê word. Die regte luisterhouding sien jy in Handelinge 17. Ons lees daar van die mense in Berea: “En hierdie mense was edelmoediger as die in Tessalonika; hulle het die woord met alle welwillendheid ontvang en elke dag die Skrifte ondersoek of hierdie dinge so was.” Vs 11
’n Mens sien hier ook dat die Here Sy dienaar Paulus bemoedig. Paulus het so baie gesien dat die Woord wat hy verkondig op harde grond val of verstik word. Nou sien hy hoe baie van die saad wat hy saai in goeie grond val. Ons lees naamlik in Hand 17:12: “Baie van hulle het dan ook gelowig geword, en van die aansienlike Grieke ’n groot aantal, vroue en manne.”
Dit is onmisbaar vir ons om in die gebed te vra dat die Gees ons leer om na die Woord van God te luister, om dit aan te neem en steeds weer daardeur verryk te word. Die Gees wil ook jou en my hart vruchtbare grond vir die evangelie maak.
Lukas 8:15 Goeie grond dat is dat jy met jou hart luister. Jou hart aan die HERE gee, nie meer die eiendom van jouself wil wees nie maar van Jesus Christus. By Hom vind jy die wysheid en die verlossing wat jy en elke mens nodig het.
Dit beteken dat ons gerig wil wees op wat gesê word. Op die inhoud. Dit gaan nie om groot sprekers nie. Die kerk wat vol is omdat daar ’n man preek wat ’n groot redenaar is, is nie die bewys van ’n gebou waarin mense sit waarin ons die goeie grond vind nie. Dit gaan daar nie om dat ons huis toe gaan en sê: Geweldig hoe die man preek nie!. Dit gaan daarom dat ons die Woord hoor, hoe eenvoudig ook verkondig en daaruit leef. Ontdekkend op hierdie punt is wat ons lees in Esegiël 33: “En hulle kom na jou toe soos ’n volk saamstroom en sit voor jou as my volk en hoor jou woorde, maar hulle doen dit nie; want hulle maak liefdesverklaringe met hulle mond, maar hulle hart gaan agter hulle onregverdige wins aan. En kyk, jy is vir hulle soos ’n minnelied, soos een skoon van stem, wat goed op die snare speel; hulle hoor jou woorde, maar doen dit nie.” Vs 31,32